
Зал бәйрәмчә бизәлә. Тукай портреты янында-кечкенә өстәл, аңа шагыйрьнең китаплары куела. “Әкият геройлары бездә кунакта” дип исемләнгән иҗат күргәзмәсенә балалар ясаган рәсемнәр һәм башка төрле әйберләр урнаштырыла.
Магнитафон язмасында З.Яруллинның “Тукай маршы” яңгырый. Бәйрәмчә киенгән балалар залга үтәләр.
Алып баручы. Исәнмесез, балалар, хөрмәтле кунаклар! Татар халкының бөек шагыйре, әдәбиятыбызның йөзек кашы Г.Тукайга багышланган әдәби-мызыкаль кичәне башлыйбыз.
1нче бала. Бар күңеллек бөтен дөньяда
2нче бала. Бар бер ямь бүген!
                   Нәрсәдән бу?
3нче бала. Мин беләм, бәйрәм бүген!
Бергә.        Бәйрәм бүген, бәйрәм бүген!
Алып баручы. Әйе, балалар, бәйрәм бүген!  
(Мәтәлчек ата-ата маэмай булып киенгән бала килеп керэ. Малай күренә. “Кызыклы шәкерт”шигырен сәхнәләштерү.)
Малай: Әйдәле, Акбай! Өйрән син, 
             Арт аягың берән тор;
             Аума, аума! Туп-туры тор, 
             Төз утыр, яхшы утыр!
Маэмай: Ник газаплыйсың болай син, 
                Мин әле бик кечкенә.
                Мин туганга тик ике 
                Айлап булыр йә өч кенә.
                Юк, кирәкми, мин өйрәнмим, 
                Минем уйныйсым килә;
                Шул болыннарда ятасым, 
                Шунда ауныйсым килә.
Малай: Ах, җүләр маэмай! 
             Тырыш яшьләй, 
             Зурайгач җайсыз ул:
             Картаеп каткач буыннар 
             Эш белү уңгайсыз ул!
Алып баручы: Глупый песик! Нужно к делу
                         Приучаться с малых лет,
                         Ремеслом не овладеешь
                         Если будешь стар и сед!
(Музыка яңгырый. Ике кыз керә. Берсе күбәләк булып киенгән. “Бала белән күбәләк” җырын башкаралар.)
Бала: Әйт әле, Күбәләк,
          Сөйләшик бергәләп:
          Бу кадәр күп очып
         Армыйсың син ничек?
         Ничек соң тормышың?
         Ничек көн күрмешең?
         Сөйләп бирче тезеп,
         Табаламсың ризык?
Күбәләк: Мин торам кырларда,
                Болында, урманда;
              Уйныймын, очамын
              Якты көн булганда.
              Иркәли һәм сөя
              Кояшның яктысы;
              Аш буладыр миңа
              Чәчәкләр хуш исе.
              Тик гомрем бик кыска:
              Бары бер көн генә, —
              Бул яхшы, рәнҗетмә
              Һәм тимә син миңа!
Алып баручы: Балалар, Габдулла Тукай шулай ук табышмаклар да язган. Хәзер мин сезгә табышмаклар әйтәм, сез җавабын табып карагыз.
1.Боз һәм кар эреде, 
Сулар йөгерде,
Еглап елгалар,
Яшьләр түгелде,
Көннәр озая,
Төннәр кыскара.
Бу кайсы вакыт?
Я, әйтеп кара.

2. Ашлыклар үсте,
Башаклар пеште, 
Кояш пешерә,
Тиргә төшерә,
Халык ашыга,
Китә басуга,
Урагын ура,
Бу кайчан була?

3. Кырлар буш кала,
Яңгырлар ява,
Җирләр дымлана-
Бу кайчан була?

4. Һәр җир карланган, 
Сулар бозланган,
Уйный җил, буран,
Бу кайчан, туган?

Алып баручы: Ә хәзер, балалар, кызлар башкаруында “Карлыгач” җырын тынлыйбыз.
1 бала: “Бәхетле бала” шигырен сөйли.
2 бала: “Шаян песи” шигырен сөйли.
Алып баручы: Уйнап та алыйк, балалар. Өстәлдә “Шүрәле” әкиятеннән бер сюжет күренеше. Ул пазылларга киселгән, шуны җыярга кирәк. 
1нче бала. Әле укый белмәсәк тә, 
                 “Туган тел”не җырлыйбыз,
                 Бу Тукай абый бүләге,
                 Иң гүзәл бер җыр, -дибез.
Бергә. И туган тел, и матур тел.
2нче бала. Әкиятләрен сөйләп, тыңлап,
                  Телләребез ачыла.
                  “Су анасы”, “Шүрәлеләр”-
                  Безнең дуслар барсы да.
Залдагы барлык балалар һәм килгән кунаклар, баскан килеш, “Туган тел”не җырлыйлар (татар халык көе).
Алып баручы: Рәхмәт сезгә, балалар, Г.Тукайның әсәрләрен яхшы беләсез икән. Аның шигырьләрен, әкиятләрен укып, яраткан җырларын җырлап, тормыш сабагы аласыз. Сез-яшь тукайчылар. Изге туган телебезгә, газиз татар теленә Тукай кебек тугры булып үсегез. 


















